title: Rubicone
text: Ar Rubicone zo ur stêr vihan, 80 km dezhi, eus hanternoz Italia, en Emilia-Romagna, er c'hreisteiz da gêr Ravenna, hag a ya da aberiñ e Mor Adria.
  
  Istor
  Adal 59 kent JK e rae an harz etre Italia roman ha Gallia Cisalpina. Difennet e oa d'ur jeneral treuziñ ar stêr gant un arme da vont da Roma. Evel-se e tiwalle ar Republik roman diouzh dañjer he jeneraled o dije klasket kemer ar galloud er gêr-benn.
  
  Brudet e voe ar Rubicone pa voe treuzet gant Caesar d'an 11 a viz Genver 49 kent J.K. evit mont da glask arme Pompeius, a-enep da lezenn ar Sened Roma. Hervez Suetonius e lavaras en ur dreuziñ :  Alea jacta est, da lavarout eo «taolet eo an diñsoù », troet a-wechoù gant « taolet eo ar blanedenn ».
  
  Diwar an abadenn-se eo deuet an droienn « treuziñ ar Rubicone », deuet betek ennomp.
  
  A-raok 1933 e oa anvet Fiumicino, met neuze e voe disklêriet gant istorourien e oa honnezh ar stêr a oa bet treuzet gant Julius Caesar e 49 kent JK.
  
  Droukvesk
  En Henamzer e yae ar Rubicone da aberiñ e Mor Adria entre Ariminum ha Caesena (hiriv Rimini ha Cesena). Ar stêr zo bet hevelebekaet outañ n'eus ket emglev warni.
  
  Mesk a zo marteze etre Rubicone ha Pisciatello.
  
  Lec'hanvadurezh
  Anv ar Rubicone a gaver ivez en hini an div gumun:
   Savignano sul Rubicone 
   Sogliano al Rubicone.
  
  Pennad kar
  Rubicon, departamant gall en Italia.
  
  Stêrioù Emilia-Romagna